Здравейте.  

 Остават ми 5 месеца до навършването на възрастта за пенсионирането ми.Работя във фирмата около 12 години.  

 Въпроса ми е: Ако се пенсионира по рано и не дочакам тези пет месеца ще имам ли право на обезщетението от 6 заплати от работодателя или няма да го получа?




Имам ли право на обезщетение?
=============================

 

Здравейте, Ивайло,


Лицата, които имат изискуемия осигурителен стаж могат по тяхно желание да се пенсионират до една година преди достигане на възрастта за пенсиониране на основание чл.68а от КСО. В този случай ще получавате пенсия в намален размер пожизнено. Ако се пенсионирате 5 месеца по-рано, ще получавате пенсия, намалена с 0,4% x 5.


Вижте повече в тази статия: <https://pravatami.bg/25104>. Надявам се информацията да Ви е била полезна.




Здравейте, Ивайло Иванов,


при прекратяване на трудовото правоотношение, след като работникът или служителят е придобил право на пенсия за осигурителен стаж и възраст, независимо от основанието за прекратяването, той има право на обезщетение от работодателя в размер на брутното му трудово възнаграждение за срок от 2 месеца, а ако е работил при същия работодател през последните 10 години от трудовия му стаж – на обезщетение в размер на брутното му трудово възнаграждение за срок от 6 месеца. Т.е. необходимо е да сте придобил право на пенсия за осигурителен стаж и възраст и след това трудовото Ви правоотношение да бъде прекратено.


Поздрави,  

адв. Николина Митова  

0898 303092


